6. โครงการดำเนินงานในอนาคต

1. ลงทุนในโครงการระบบส่งน้ำมันอากาศยานผ่านท่อแบบ Hydrant
ในบริเวณท่าอากาศยานสุวรรณภูมิ

บริษัท ไทยเชื้อเพลิงการบิน จำกัด (“บริษัท”)
ได้รับการอนุญาตให้ดำเนินการบริการระบบส่งน้ำมันอากาศยานผ่านท่อฯ
ภายในท่าอากาศยานสุวรรณภูมิจาก บทม.
โดยบริษัทจะต้องทำการจัดหาวัสดุอุปกรณ์ระบบท่อเชื้อเพลิงอากาศยาน
รวมทั้งวัสดุอุปกรณ์ที่เกี่ยวข้องทั้งหมด และดำเนินการติดตั้ง วางท่อ ทดสอบ
และดำเนินการให้ระบบส่งน้ำมันอากาศยานผ่านท่อฯ สามารถใช้งาน และเปิดบริการได้
โดยบริษัทจะต้องเป็นผู้ลงทุน และออก ค่าใช้จ่ายในการดำเนินการดังกล่าวเองทั้งหมด ทั้งนี้
ระบบส่งน้ำมันอากาศยานผ่านท่อฯ ดังกล่าวจะต้องเป็น ของใหม่ที่ไม่เคยผ่านการใช้งานมาก่อน
(Brand New) และจะต้องส่งมอบและโอนกรรมสิทธิ์ระบบรวมทั้งวัสดุอุปกรณ์ที่เกี่ยวข้องทั้งหมด
ซึ่งเป็นทรัพย์สินของบริษัทและมีอยู่ก่อนวันแรกที่เปิดให้บริการซึ่งอยู่ในสภาพที่พร้อม ใช้งานได้ให้แก่
บทม. มูลค่าโครงการรวมเฉพาะในส่วนแรก (First Phrase) ประมาณกว่า 1,000 ล้านบาท
ทั้งนี้ การขยายการลงทุนในแต่ละส่วนจะพิจารณาถึงจำนวนผู้โดยสารที่จะเพิ่มขึ้นในแต่ละปีเป็นเกณฑ์
ทั้งนี้ ระยะเวลาการให้ดำเนินการดังกล่าวมีกำหนด 30 ปี นับแต่วันที่ บทม.
เริ่มเปิดให้บริการท่าอากาศยานสุวรรณภูมิ และเมื่อวันที่ 31 กรกฏาคม 2543 ที่ผ่านมาทาง
บทม.ได้มีหนังสือให้บริษัทสามารถเริ่มงานสร้างระบบส่งน้ำมันอากาศยานผ่านท่อฯ
ดังกล่าวได้อย่างเป็นทางการ
เพื่อให้สอดคล้องกับแผนการก่อสร้างลานจอดของท่าอากาศยานสุวรรณภูมิ
และให้ท่าอากาศยานสุวรรณภูมิสามารถเปิดให้บริการได้ภายในปี 2548
ตามกำหนดการของบทม.ขณะนี้โครงการ ดังกล่าวอยู่ในขั้นตอนการก่อสร้าง
และความก้าวหน้าของงานก่อสร้างถึงเดือนธันวาคม 2547 วัดได้ 80.37%

ในการศึกษาโครงการระบบส่งน้ำมันอากาศยานผ่านท่อฯ ที่ได้เสนอต่อบทม. นั้น กำหนดอัตรา
ผลตอบแทนโครงการ (IRR) ไว้ไม่ต่ำกว่าร้อยละ 14-16 ต่อปี ตลอดระยะเวลา 30 ปี

เนื่องจากกำหนดการก่อสร้างของระบบส่งน้ำมันอากาศยานผ่านท่อฯ
จะต้องสอดคล้องกับแผนการก่อสร้างท่าอากาศยานสุวรรณภูมิ โดยเฉพาะการก่อสร้างบริเวณลานจอด
ดังนั้น
หากแผนการก่อสร้างหรือกำหนดการเปิดให้บริการของท่าอากาศยานมีการเปลี่ยนแปลงหรือต้องล่าช้าออกไปอาจจะมีผลกระทบต่อโครงการระบบ
ส่งน้ำมันอากาศยานผ่านท่อฯ ได้
โดยเฉพาะผลต่อกระแสเงินสดรับจากรายได้อาจจะต้องล่าช้าออกไป

2. ลงทุนในโครงการระบบคลังน้ำมันอากาศยานที่ท่าอากาศยานสุวรรณภูมิ

สำหรับการลงทุนในระบบคลังน้ำมันอากาศยานที่ท่าอากาศยานสุวรรณภูมิ
โดยโครงการนี้มีมูลค่าโครงการส่วนแรกประมาณ 2,315 ล้านบาท ซึ่งจะดำเนินการสำหรับส่วนที่ 1
ให้แล้วเสร็จตามกำหนดการเปิดท่าอากาศยานสุวรรณภูมิในปี 2548
สำหรับนโยบายการขยายการลงทุนเพื่อรองรับการขยายตัวในอนาคตจะขึ้นอยู่กับจำนวนผู้โดยสารและแผนการขยายท่าอากาศยานสุวรรณภูมิของ
บทม. เป็นหลัก

ปัจจุบัน บริษัทฯ ได้เตรียมการดำเนินการโครงการดังกล่าวโดยการซื้อที่ดินพื้นที่ประมาณ 63
ไร่ที่อยู่ใกล้เคียงกับท่าอากาศยานสุวรรณภูมิ
เพื่อความสะดวกในการเชื่อมต่อระบบคลังน้ำมันอากาศยานกับระบบส่งน้ำมันอากาศยานผ่านท่อฯ
ที่ท่าอากาศยานสุวรรณภูมิ ทั้งนี้ บริษัทฯ ได้รับอนุญาตจากบริษัท ไทยเชื้อเพลิงการบิน จำกัด
ให้บริษัทฯ ดำเนินการเชื่อมต่อระบบทั้งสองดังกล่าว (โดยบริษัท ไทยเชื้อเพลิงการบิน จำกัด
ซึ่งเป็นผู้ดำเนินการระบบส่งน้ำมันอากาศยานผ่านท่อฯ ให้กับท่าอากาศยานสุวรรณภูมิ ได้มีหนังสือแจ้ง
บทม. เมื่อวันที่ 10 เมษายน 2544 ถึงการเชื่อมต่อระบบทั้งสองดังกล่าวเป็นที่เรียบร้อยแล้ว)
เหตุผลเนื่องจากบริษัทฯ
มีความพร้อมทั้งในด้านประสบการณ์การให้บริการดังกล่าวประกอบกับการมีฐานะทางการเงินที่มั่นคงของบริษัทฯ
นอกจากนี้ การให้บริการของระบบคลังน้ำมันอากาศยาน และระบบส่งน้ำมันอากาศยานผ่านท่อฯ
ของท่าอากาศยานนานาชาติในหลายประเทศ ส่วนใหญ่ผู้ให้บริการของทั้ง 2
ระบบที่เชื่อมต่อกันนั้นจะเป็นผู้ประกอบการกลุ่มเดียวกัน
เนื่องจากคำนึงถึงประสิทธิภาพและคุณภาพในการให้บริการเป็นสำคัญ และจากการที่บริษัท
ไทยเชื้อเพลิงการบิน จำกัด ที่บริษัทฯ มีสัดส่วนการถือหุ้นอยู่ประมาณร้อยละ 90
นั้นได้รับอนุญาตเป็นผู้ให้บริการในระบบส่งน้ำมันอากาศยานผ่านท่อฯ แล้ว
และเพื่อเป็นการรองรับการย้ายและขยายตัวของปริมาณเที่ยวบินที่ใช้บริการที่ท่าอากาศยานสุวรรณภูมิแล้ว
บริษัทฯ จึงดำเนินการลงทุนในระบบคลังน้ำมันอากาศยานที่ท่าอากาศยานสุวรรณภูมิ ทั้งนี้
การดำเนินการก่อสร้างระบบคลังน้ำมันอากาศยานจะต้องดำเนินการเสร็จสิ้นก่อนระบบส่งน้ำมันอากาศยานผ่านท่อฯ
เนื่องจากการทดสอบความสมบูรณ์ของระบบส่งน้ำมันอากาศยานผ่านท่อฯ
จะต้องใช้น้ำมันจากระบบคลังน้ำมันอากาศยานส่งผ่าน
โดยการก่อสร้างระบบส่งน้ำมันอากาศยานผ่านท่อฯ
นั้นจะต้องสอดคล้องกับแผนการก่อสร้างลานจอดของท่าอากาศยานสุวรรณภูมิด้วยเช่นกัน

โดยการลงทุนในโครงการคลังน้ำมันอากาศยานนี้มีความชัดเจน เนื่องจากเมื่อวันที่ 11 กุมภาพันธ์
2546 ที่ประชุมคณะรัฐมนตรีมีมติอนุมัติตามที่ ทอท. เสนอให้มีคลังน้ำมันเพียงแห่งเดียว
โดยตั้งอยู่ภายนอกเขตท่าอากาศยานสุวรรณภูมิ
เพื่อลดความเสี่ยงในการเกิดอุบัติเหตุภายในเขตท่าอากาศยาน
และเพื่อให้การบริการคลังน้ำมันสามารถดำเนินการได้อย่างรวดเร็ว
พร้อมรองรับการเปิดให้บริการท่าอากาศยานในปี พ.ศ. 2548

แผนงานของโครงการระบบคลังน้ำมันอากาศยาน
นอกจากการซื้อที่ดินที่อยู่ใกล้เคียงกับท่าอากาศยานสุวรรณภูมิแล้ว ปัจจุบัน บริษัทฯ ได้ว่าจ้าง บมจ.
ช. การช่างให้เป็นผู้รับเหมาก่อสร้างคลังน้ำมันเชื้อเพลิงอากาศยาน
โดยมีกำหนดการของงานก่อสร้างแล้วเสร็จในเดือนเมษายน 2548
ความก้าวหน้าของงานก่อสร้างถึงเดือนธันวาคม 2547 วัดได้ 72.47%

3. ลงทุนเป็นผู้ประกอบการเติมน้ำมันอากาศยานที่ท่าอากาศยานสุวรรณภูมิ

นอกจากระบบส่งน้ำมันอากาศยานผ่านท่อฯ และระบบคลังน้ำมันอากาศยานแล้ว บริษัทฯ
มีความประสงค์จะขยายการลงทุนเป็นผู้ประกอบการเติมน้ำมันอากาศยานที่ท่าอากาศยานสุวรรณภูมิเช่นกัน
กล่าวคือ การให้บริการของบริษัทฯ
ที่ท่าอากาศยานดอนเมืองในปัจจุบันได้ครอบคลุมระบบการให้บริการเชื้อเพลิงการบินอย่างครบวงจรทั้ง
3 ส่วน คือ ระบบคลังน้ำมันอากาศยาน ระบบส่งน้ำมันอากาศยานผ่านท่อฯ
และระบบเติมน้ำมันอากาศยาน ดังนั้น บริษัทฯ จึงประสงค์ที่จะให้บริการทั้ง 3
ส่วนที่ท่าอากาศยานสุวรรณภูมิเช่นเดียวกัน
โดยในส่วนของการประกอบการเติมน้ำมันอากาศยานประกอบการนั้น
มีมูลค่าเงินลงทุนในโครงการต่ำกว่า 500 ล้านบาท

การให้บริการเติมน้ำมันอากาศยานที่ท่าอากาศยานสุวรรณภูมินั้น บทม. กำหนดให้มีจำนวน
ผู้ประกอบการมากกว่า 1 ราย ซึ่งบริษัทฯ ก็ได้รับคัดเลือกจาก บมจ. ท่าอากาศยานไทย (ทอท.)
และได้รับอนุมติจากคณะรัฐมนตรี
ให้เป็นหนึ่งในสองผู้ประกอบการโครงการระบบให้บริการเชื้อเพลิงอากาศยาน (ยกเว้น Hydrant)
ที่ ท่าอากาศยานสุวรรณภูมิ โดยมีอายุสัมปทาน 20 ปี และมีผลประโยชน์ตอบแทนให้ ทอท. ในอัตรา
6 สตางค์ต่อลิตร โดยบริษัทฯ ได้ว่าจ้าง บมจ. ช. การช่าง
ให้เป็นผู้รับเหมาก่อสร้างระบบให้บริการเชื้อเพลิงอากาศยาน ท่าอากาศยานสุวรรณภูมิ
มีกำหนดการของงานก่อสร้างแล้วเสร็จในเดือนมีนาคม 2548
ความก้าวหน้าของงานก่อสร้างถึงเดือนธันวาคม 2547 วัดได้ 37.99%

ถึงแม้ว่าการให้บริการเติมเชื้อเพลิงอากาศยานที่ท่าอากาศยานสุวรรณภูมิจะมีผู้ประกอบการสองรายก็ตาม
บริษัทฯ ยังคงมีศักยภาพที่จะให้บริการเติมเชื้อเพลิงอากาศยานให้กับสายการบินต่างๆ ได้ถึง 100%
เช่นเดียวกันกับท่าอากาศยานดอนเมือง

  4. การก่อสร้างท่อขนส่งน้ำมันอากาศยาน เส้นทางมักกะสัน-ท่าอากาศยานสุวรรณภูมิ

คลังน้ำมันของบริษัทฯ ที่ท่าอากาศยานสุวรรณภูมิ ถูกออกแบบมาให้รับน้ำมันอากาศยานทั้งทางท่อ
และทางรถยนต์ ทั้งนี้เพื่อให้เป็นไปตามหลักการของ IATA
แต่ปัจจุบันภัยจากการก่อการร้ายที่เกี่ยวข้องกับสนามบินได้ทวีความรุนแรงมากขึ้น บริษัทฯ
ตระหนักถึงการเสี่ยงภัยที่จะมีรถบรรทุกน้ำมันขนาดใหญ่วิ่งเข้าไปภายในสนามบิน
และปัญหาที่จะเกิดกับชุมชนและสิ่งแวดล้อมอันนำมาซึ่งผลกระทบกับชื่อเสียงและภาพลักษณ์ของบริษัทฯ
เพื่อเป็นการเพิ่มความมั่นคง (Security of Supply)
ในการขนส่งน้ำมันอากาศยานไปยังท่าอากาศยานสุวรรณภูมิ เมื่อวันที่ 5 พฤศจิกายน 2546
คณะกรรมการบริษัทฯ มีมติให้ยกเลิกการก่อสร้างระบบรับน้ำมันอากาศยานทาง
รถยนต์สำหรับท่าอากาศยานสุวรรณภูมิ และอนุมัติให้บริษัทฯ
ลงทุนในโครงการวางท่อส่งน้ำมันอากาศยานไปยัง ท่าอากาศยานสุวรรณภูมิ ในรูปแบบบริษัทร่วมทุน
(JP-One Asset Co., Ltd.) โดยให้บริษัทฯ ซึ่งเป็นแกนนำในการจัดตั้ง ถือหุ้นในสัดส่วน 50%
สยามอินเวสท์เมนท์ฟันด์ 42.5% และ บมจ. กรุงเทพประกันภัย 7.5%
ขณะนี้การดำเนินการอยู่ในขั้นตอนการก่อสร้าง ความก้าวหน้าของงานก่อสร้างถึงเดือนธันวาคม
2547 วัดได้ 11.73%

นอกจากนี้ คณะกรรมการบริษัทฯ
ได้มีมติเห็นชอบให้ดำเนินการก่อสร้างระบบรับน้ำมันอากาศยานทางท่อ
และถังรับน้ำมันอากาศยานพร้อมกับสิ่งอำนวยความสะดวกอื่นๆ สำหรับให้ บริษัท เจพี-วัน แอสเซ็ท
จำกัด เช่า และอนุมัติให้ว่าจ้าง บมจ. ช. การช่าง เป็นผู้รับเหมางานก่อสร้าง ฐานถังน้ำมัน
จำนวน 1 ฐาน พร้อมระบบรับน้ำมันอากาศยานทางท่อ
และถังรับน้ำมันอากาศยานพร้อมกับสิ่งอำนวยความสะดวกอื่นๆ
มีกำหนดการของงานก่อสร้างแล้วเสร็จในเดือนตุลาคม 2548
ความก้าวหน้าของงานก่อสร้างถึงเดือนธันวาคม 2547 วัดได้ 7.30%

5. ขยายกิจการไปยังท่าอากาศยานภูมิภาค

ตามที่รัฐบาลมีนโยบายที่จะผลักดันให้ประเทศไทยก้าวสู่ความเป็นศูนย์กลางทางการค้า
การคมนาคมขนส่ง และการท่องเที่ยวของภูมิภาคในระดับนานาชาติ นั้น
ซึ่งส่วนหนึ่งของนโยบายดังกล่าว คือ การพัฒนาศูนย์กลางการบินของภาคต่างๆ
ให้สามารถรองรับการขยายตัวของภาคอุตสาหกรรมและการท่องเที่ยว บริษัทฯ
มีความมุ่งมั่นที่จะสนองนโยบายภาครัฐบาล เพื่อให้สนามบินภูมิภาคต่างๆ
เป็นศูนย์กลางการบินระหว่างประเทศ จึงได้กำหนดแผนที่จะขยายการให้บริการฯ
ไปยังสนามบินภูมิภาค โดยพิจารณาความเหมาะสมที่จะเข้าไปให้บริการ
ในแต่ละท่าอากาศยานภูมิภาค ดังนี้

  (1) ท่าอากาศยานเชียงใหม่ (อยู่ในความรับผิดชอบของ บมจ. ท่าอากาศยานไทย)

บริษัทฯ ได้ศึกษารายละเอียดการลงทุนก่อสร้างระบบให้บริการเติมน้ำมันเชื้อเพลิงอากาศยาน
(Into-plane Services) และระบบคลังน้ำมันเชื้อเพลิงอากาศยาน
เพื่อที่จะได้ยื่นข้อเสนอให้สอดคล้องกับนโยบายของ ทอท.
ที่จะเป็นผู้ลงทุนก่อสร้างระบบท่อส่งน้ำมันเชื้อเพลิงใต้ดิน และเปิดเสรีให้ผู้ประกอบการ
เสนอเป็นผู้ให้บริการฯแก่สายการบินต่างๆ

  (2) ท่าอากาศยานภูมิภาค (อยู่ในความรับผิดชอบของกรมการขนส่งทางอากาศ)

บริษัทฯได้ทำการศึกษาศักยภาพของสนามบินในลำดับรองจากสนามบินเชียงใหม่,ภูเก็ต
พบว่าท่าอากาศยานกระบี่ มีศักยภาพในการขยายตัวทางเศรษฐกิจการท่องเที่ยวที่สูงแห่งหนึ่ง
ซึ่งขณะนี้ บริษัทฯพร้อมที่จะเสนอให้บริการฯหากได้รับแจ้งความประสงค์จากสายการบิน

  (3) ท่าอากาศยานเกาะสมุย (อยู่ในความรับผิดชอบของ บริษัท การบินกรุงเทพ จำกัด)

บริษัทฯ ได้ลงทุนก่อสร้างระบบคลังน้ำมันเชื้อเพลิงอากาศยานและระบบให้บริการเติมฯ มาตั้งแต่ปี
2542 ขณะนี้การให้บริการดังกล่าว มีการเจริญเติบโตค่อนข้างสูง
เกินกว่าที่ได้ประมาณการณ์การลงทุนไว้ ในระยะเริ่มโครงการฯ บริษัท
จึงจำเป็นที่จะต้องเพิ่มการลงทุนก่อสร้างถังเก็บน้ำมันเชื้อเพลิง ขนาดความจุ 65,000 ลิตรจำนวน
1 ใบ โดยจะเริ่มใช้งานได้ใน ต้นเดือนกุมภาพันธ์ 2548